stanford-oval/wikipedia huggingface dataset:
Adirondack Thunder
Kokoonpano > Valmennus & Joukkueenjohto

Päävalmentaja & Jääkiekkotoiminnanjohtaja: Peter MacArthur
Apuvalmentaja: Mike Bergin
Fysiikkavalmentaja: Jasmine Honey
Huoltopäällikkö: Alex Mann
Puheenjohtaja: Jeff Mead
Lähde: EliteProspects
Aiheesta muualla

Adirondack Thunderin verkkosivut (englanniksi)
K-Citymarket

| K-Citymarket |
| --- | --- |

Tunnuslause:  Cittari hoitaa
Tuotetyyppi:  elintarvikkeet, käyttötavarat
Omistaja:  Kesko
Perustettu:  1971
Markkina-alueet:  Suomi
Kotisivu:  k-citymarket.fi
Infobox OKNimi-testi OK: 
Järvenpään K-Citymarket
K-Citymarket (aiemmin K-citymarket ja Citymarket, puhekielessä Cittari ja Sittari) on Keskon hypermarketketju. Ketjun ensimmäinen myymälä avattiin Lahden Paavolaan vuonna 1971. K-Citymarketeja oli 2010-luvun lopulla noin 80 noin 60:llä eri paikkakunnalla. K-Citymarketin valikoimiin kuuluu elintarvikkeita sekä pukeutumisen, vapaa-ajan, urheilun ja kodintuotteita. K-Citymarketeissa työskentelee yhteensä noin 6 000 ihmistä. Kaikissa K-Citymarketeissa elintarvikkeiden myynnistä vastaa yksityinen kauppias ja käyttötavarapuolesta Kesko Oyj. Ruokamyynnin yhteinen liikevaihto vuonna 2018 oli 1,1 miljardia ja käyttötavaroiden 581 miljoonaa euroa. Vuonna 2020 yhteisliikevaihto oli 2,23 miljardia euroa, ja Citymarket-ketju oli näin liikevaihdoltaan maan kolmanneksi suurin vähittäiskauppaketju S-market- ja Prisma-ketjujen jälkeen.
Ketju toimi aiemmin omana yhtiönään K-citymarket Oy, kunnes se sulautettiin Keskoon vuonna 2017.
Historiaa

Ensimmäinen Citymarket avattiin Lahden Paavolaan vuonna 1971. Nimi Citymarket saatiin tamperelaiselta City-Otra-tavaratalolta, joka oli osin Keskon omistama. City-Otrasta otettiin mallia myös Citymarketin käyttötavaravalikoimalle. Konseptina oli muualta Euroopasta otettu ”makaava tavaratalo”, jossa kaikki oli yhdessä kerroksessa. Kahden operaattorin malli, jossa Kesko huolehtii valtakunnallisesti käyttötavaroista ja yksityinen kauppias ruokaosastosta, oli Keskon itse kehittämä.
Tavarataloja rakennettiin 1970-luvulla yhteensä seitsemän (aakkosjärjestyksessä Helsinki, Kotka (sijaitsi ennen kuntaliitosta Karhulassa), Lahti, Oulu, Pori, Turku ja Vaasa), 1980-luvulla yhteensä yhdeksän (muun muassa Hämeenlinna, Joensuu, Jyväskylä, Kouvola, Rovaniemi, Tampere) ja 1990-luvulla peräti viisitoista. Esimmäiset Mammuttimarkkinat järjestettiin K-Citymarketeihin maaliskuussa 1982. 2010-luvun lopulla Citymarketeja on yli 80, monissa keskisuurissakin kaupungeissa useampia.
Historiaa > Huipputuloisia kauppiaita

Vuonna 1982 Turun Kupittaan Citymarket nousi liikevaihdoltaan Suomen suurimmaksi päivittäistavaramyymäläksi ohi Stockmannin Helsingin keskustan tavaratalon. Kupittaan kauppias Hannu Aaltonen on vuosikymmenien mittaan ansainnut kymmeniä miljoonia euroja ja on yksi Keskon suurimmista osakkeenomistajista. Monet muutkin Citymarket-kauppiaat ovat perinteisesti olleet omien kotikuntiensa suurimpien veronmaksajien joukossa. Marko ja Minna Strandista tuli vuonna 2017 ensimmäiset kauppiaat, jotka vastaavat kahden Citymarketin, Tampereen Lielahden ja Ylöjärven ruokaosastoista.
Historiaa > 1990-luku

1990-luvulla Kesko muodosti omista pienemmistä liikkeistään oman brändin mukaisia kauppaketjuja, kuten K-Market, K-Supermarket ja K-extra. Myös aikaisemman Citymarket-ketjun brändi uusittiin ja samalla nimen alkuun tuli K-kirjain, eli nimi muuttui K-Citymarketiksi vuonna 1996. Ensimmäisessä K-Citymarketin logossa oli neljä K-kirjainta valkoisen punataustaisen Citymarket-tekstin päällä. Moni ketjun myymälä myös uudistettiin vuoden 1996 tienoilla.
Keskon ostettua Tukon ja sen Anttila-tavaratalot vuonna 1996 Kesko ohitti S-ryhmän (Citysokos ja Prisma) Suomen suurimpana tavarataloyrityksenä. Citymarketit olivat kaupunkien laidoilla sijaitsevia automarketteja, Anttilat taas sijaitsivat valtaosin kaupunkien keskustoissa. Silti päällekkäisyyksiä oli etenkin niillä paikkakunnilla, joissa ketjujen myymälät sijaitsivat lähekkäin, kuten Vantaan Myyrmannissa ja Helsingin Itäkeskuksessa.  Anttila-ketju Kodin1-sisustustavarataloineen tuli tiensä päähän 2010-luvun keskivaiheilla, minkä jälkeen Citymarket-ketju on ollut Keskon ainoa tavarataloketju.
Historiaa > 2000-luku

Vuosituhannen vaihteessa Kesko uudisti hallintoaan niin, että kaupallisen toiminnan päätäntävalta siirrettiin K-kauppiasliiton ketjujohtokunnilta Keskon ketjuyksiköihin. Kauppiaat tekivät Keskon kanssa ketjusopimuksen, jonka mukaan heiltä perittiin ketjumaksu. Jotkut Citymarket-kauppiaat vastustivat uudistuksia, mutta ne toteutettiin silti. 2000-vuosikymmenen keskivaiheilla markkinointiviestinnässä alettiin korostaa kauppiaiden roolia.
K-citymarket Oy on valittu Great Place to Work Institute Finlandin ”Suomen parhaat työpaikat” -tutkimuksessa Suomen neljänneksi parhaaksi työpaikaksi vuosina 2008 ja 2009.
Historiaa > 2010-luku

Kesko remontoi vuosina 2016–2018 kaikki Citymarketit. Yhdenmukaisuuden sijasta kukin myymälä räätälöitiin jossain määrin paikallisen markkinatilanteen ja asiakaskunnan mukaisiksi. Syynä oli muun muassa K-ryhmän S-ryhmää heikompi menestys 2010-luvun päivittäistavarakilpailussa.
Järvenpään Citymarket valittiin vuonna 2019 maailman parhaaksi ruokakaupaksi.
Historiaa > 2020-luku

K-Citymarket Vantaa Tammisto valittiin IGD:n kuukauden kaupaksi syyskuussa vuonna 2021 ja K-Citymarket Turku Länsikeskus valittiin IGD:n kuukauden kaupaksi marraskuussa vuonna 2023.
Kesko avasi uuden K-Citymarketin käyttötavaroiden verkkokaupan vuonna 2023.
Entiset K-Citymarket-myymälät

Espoo
Liikekeskus Länsikeskus
(Vuodesta 2001 Espoon Iso Omenassa) (Paikalla toimi Minimani vuosina 2005 - 2011, Tarjoustalo vuosina 2011 - 2014 sekä Golf Balance vuosina 2011 - 2023) (Nykyisin paikalla toimii Tokmanni, Lidl ja RE/MAX Kiinteistövälitystoimisto)
Pori
Keskusta
(Muutettu K-Supermarketiksi 2010)
Riihimäki
Kauppapaikka Foorumi (Paikalla toimi K-Market Vuorinen sekä Intersport vuosina 2000 - 2009) (Sittemmin paikalla toimi K-Supermarket Keskuskatu vuosina 2010 - 2022)
Seinäjoki
Jouppi (Korvattu K-Citymarket Ideapark -myymälällä. nykyisin tilat ovat Sedun käytössä)
K-Citymarket-myymälät

Myymälät on ryhmitelty maakunnittain ja kunnittain. Myymälöiden virallisiin nimiin sisältyy aina myös kuntien nimet (esim. "Espoo Sello"), mutta tässä on esitetty selkeämmin vain itse paikkojen nimet.
Espoo
Iso Omena (Vuoteen 2001 asti Espoon Länsikeskuksessa)
Sello
Espoontori K-Citymarket Kulinaari (suunnitteilla)
Helsinki
Itäkeskus
Malmi
Ruoholahti
Vuosaari
Hyvinkää
Järvenpää
Kerava
Kirkkonummi
Lohja
Mäntsälä
Nurmijärvi (Klaukkala)
Porvoo
Tuusula (Hyrylä) suunnitteilla
Vantaa
Jumbo
Koivukylä
Myyrmäki
Tammisto
Vihti (Nummela)
Forssa
Hämeenlinna
Hämeensaari
Tiiriö
Riihimäki
Heinola
Lahti
Karisma
Laune
Paavola
Kotka
Kouvola (Veturi, Kuusankoski)
Imatra
Lappeenranta
Kaarina (Ravattula)
Loimaa
Salo
Turku
Kupittaa
Länsikeskus
Skanssi
Kankaanpää
Pori
Mikkola
Puuvilla
Rauma
Nokia
Pirkkala
Sastamala
Tampere
Lielahti
Linnainmaa
Turtola
Valkeakoski
Ylöjärvi
Jyväskylä
Keljo
Palokka
Seppälä
Jämsä
Äänekoski
Kauhajoki
Seinäjoki
Ideapark
Päivölä
Kokkola
Pietarsaari
Vaasa
Kivihaka
Vaasa Keskusta
Mikkeli (Tuppurala)
Pieksämäki
Savonlinna
Iisalmi
Kuopio
Kolmisoppi (aiemmin Euromarket)
Päiväranta
Varkaus
Joensuu
Keskusta
Pilkko
Lieksa
Kuusamo
Oulu
Kaakkuri
Raksila
Rusko
Raahe
Ylivieska
Kajaani
Kemi
Keminmaa
Rovaniemi (Saarenkylä)
Tornio
Tulevia K-Citymarket-myymälöitä

Lempäälä
Ideapark Lempäälä
Kuopio
Haapaniemi
Vantaa
Kivistö
Espoo
Espoontori (K-Supermarket, muutetaan K-Citymarketiksi vuonna 20??)
Lähteet:
Galleria

Forssan Citymarket Kutomo kuvassa oikealla oleva matalampi rakennus.
Helsinki: Easton
Jyväskylä: Keljo
Jyväskylä: Palokka
Kuopio: Kolmisoppi
Lahti: Paavola
Mäntsälä
Nurmijärvi: Klaukkala
Oulu: Raksila
Pirkkala
Seinäjoki: Päivölä
Vantaa: Myyrmäki
Logot

K-Citymarketin logo vuosina 1994–2002
K-Citymarketin logo vuosina 2002–2016
Nykyinen logo
Aiheesta muualla

K-Citymarket.fi (Arkistoitu – Internet Archive)
Kuvia tai muita tiedostoja aiheesta K-Citymarket Wikimedia Commonsissa
| n k Kesko Oyj |
| --- | --- |
Päivittäistavara:  K-Citymarket  K-Supermarket  K-Market  Kespro  Neste K 
Rakentaminen ja talotekniikka:  Onninen Elfag  Elfin  Hanakat  K-Rauta  Byggmakker  K-Bygg  K-Senukai  OMA  Intersport  Budget Sport 
Auto:  K-Auto 
Suomen ensimmäisen K-Citymarketin (Paavola, Lahti) eteisessä on hylly täynnä muistoesineitä kaupan historiasta.
Citymarket Porin Satakunnankadulla vuonna 1987.
1990-luvulla ja vielä 2000-luvun alussa Citymarketin logossa oli neljä K:ta. Kuva on Kotkasta.
Helsingin Itäkeskuksen sittemmin purettu K-Citymarket vuonna 2010. Nykyisin tilalla on K-Citymarket Easton.
Hedelmä- ja leipäosasto Järvenpään K-Citymarketissa, joka valittiin vuonna 2019 maailman parhaaksi ruokakaupaksi.
IT-porukka

| IT-porukka> The IT Crowd |
| --- | --- |

Tyyli:  tilannekomedia
Kestoaika:  22 minuuttia
Luoja(t):  Graham Linehan
Pääosissa:  Chris O’Dowd Richard Ayoade Katherine Parkinson Noel Fielding
Alkuperämaa:   Iso-Britannia
Alkuperäiskieli:  englanti
Verkko:   Channel 4  Yle TV2
Esitetty:  3. helmikuuta 2006 – 27. syyskuuta 2013
Tuotantokausia:  4
Jaksoja:  25
Aiheesta muualla
IMDb 
IT-porukka (engl. The IT Crowd) on brittiläinen tilannekomedia. Sarjaa käsikirjoittaa Graham Linehan ja sen pääosissa ovat Chris O’Dowd, Richard Ayoade ja Katherine Parkinson.
Sarjaa tehtiin neljä tuotantokautta ja yksi lisäjakso. Ensimmäinen jakso esitettiin Channel 4:lla 3. helmikuuta 2006, toinen tuotantokausi alkoi 24. elokuuta 2007, kolmas alkoi 21. marraskuuta 2008 ja neljäs 25. kesäkuuta 2010. Lisäjakso esitettiin 27. syyskuuta 2013.
Suomessa Yle TV2 on esittänyt sarjaa nimellä IT-porukka. Sarjan toinen kausi esitettiin Suomessa 24. marraskuuta 2009 alkaen.
Juoni

Sarja kertoo kahdesta ATK-asiantuntijasta, jotka työskentelevät suuressa fiktiivisessä lontoolaisyrityksessä Reynholm Industries. Roy on laiska ja työtävälttelevä sarjakuvaintoilija. Roylla on yllään jokaisessa jaksossa uusi, tietokoneaiheinen t-paita. Usein paidassa on kuvana hahmo tai tapahtuma jostakin vanhasta tietokonepelistä, kuten Space Invaders. Maurice Moss eli Moss on kaksikosta nörtimpi. Moss on vielä Roytakin huonompi luomaan sosiaalisia yhteyksiä muihin työntekijöihin.
Ensimmäisessä jaksossa he saavat kellaritoimistoonsa uuden työntekijän. Denholm Reynholm, yhtiön johtaja, määrää uuden työntekijänsä Jenin alakertaan ATK-osaston johtajaksi. Jenillä ei ole kuitenkaan juuri minkäänlaisia tietoja tietotekniikasta, ja lopulta hänestä tuleekin osaston relationship manager (suhdetoiminnan johtaja). Jenin pahoihin tapoihin kuuluu valehteleminen, jonka vuoksi hän ajautuukin usein hyvin kiusallisiin tilanteisiin.
Näiden kolmen päähenkilön lisäksi johtaja Denholm Reynholm esiintyy 1. tuotantokauden lähes jokaisessa jaksossa. Hänen suuria tavoitteitaan on muun muassa stressin poisto koko yhtiöstä. Hän on muutenkin aina valmis tekemään mitä vain, että yhtiö olisi uusimpien trendien tasalla. Yhtiön johtajana toimii 2. ja 3. tuotantokaudella Denholmin poika Douglas Reynholm, joka astuu virkaan isänsä itsemurhan jälkeen.
Richmond Avenal on gootti, joka työskentelee myös kellarissa. Avenal oli kunnollinen työntekijä ja eräs Reynholmin suosikeista, kunnes hän ihastui Cradle of Filthin tuotantoon. Tämän jälkeen hän työskentelee omassa pimeässä toimistossaan, joskaan hän ei edes itse tiedä, mitä hän tekee työkseen.
Henkilöt

Roy Tenneman – Chris O’Dowd: Roy on toinen nörteistä, joka työskentelee kellarikerroksessa. Royn huumori perustuu hänen rentouteensa, josta on kuitenkin aistittavissa pieni teennäisyys. Kuuluu sarjan päähenkilöihin.
Maurice Moss – Richard Ayoade: Royn kaveri ja työtoveri. Moss on hieman hajamielinen, joskin erittäin taitava atk-laitteiden kanssa. Hänen huumorinsa perustuukin pitkälti näihin ominaisuuksiin. Hän on myös sarjan päähenkilöitä.
Jen Barber – Katherine Parkinson: Jen on kolmas päähenkilö. Jen ajautuu usein kiusallisiin ja ongelmallisiin tilanteisiin valheidensa vuoksi. Yksi Jenin tavaramerkeistä on hänen jopa miehekkään kuuloinen nauru.
Denholm Reynholm – Chris Morris: Denholm on yhtiön johtaja, joka tavoittelee täydellisyyttä. Yhtiön täytyy ehdottomasti olla nykyaikainen ja toimiva. Jokainen ongelma täytyy korjata, eikä sääntöjenrikkojia suvaita.
Douglas Reynholm – Matt Berry: Douglas on Denholmin poika ja yhtiön johtaja isänsä kuoleman jälkeen. Hän on isänsä tapaan ylimielinen ja tyypillisesti seksistinen.
Richmond Avenal – Noel Fielding: Entinen loistotyöntekijä, joka nykyään työskentelee kellarikerroksessa. Syy hänen arvovaltansa tipahtamiseen löytyy hänen uudesta musiikkimaustaan, joka muutti koko henkilön puhetyylistä aina vaatetukseen saakka.
Jaksot > Ensimmäinen tuotantokausi

”Yesterday’s Jam” - Jen onnistuu huijaamaan atk-taidoillaan Denholmia. Denholm palkkaa Jenin atk-osastolle, jossa työskentelevät Roy ja Moss. He luulevat, että Jen on heidän uusi johtajansa ja haluavat päästä eroon hänestä. Jen ei ole myöskään tyytyväinen työolosuhteisiinsa kellarissa, mutta jakson loppua kohden kumpikin osapuoli tyytyvät tilanteisiinsa.
”Calamity Jen” - Jen löytää upeat kengät, jotka tosin ovat kaksi numeroa liian pienet. Liian pienet kengät aiheuttavat stressiä kellarikerroksen työntekijöille, joka on kohtalokasta, koska Denholm on juuri julistanut sodan stressiä vastaan.
”Fifty-Fifty” - Jen ihastuu Danieliin, joka toimii vartijana Reynholm Industriesillä. Daniel saa käsityksen, että Jen on klassisen musiikin asiantuntija ja turvautuu hänen apuunsa kohdatessaan vaikean klassista musiikkia koskevan kysymyksen Haluatko miljonääriksi? -ohjelmassa. Roy ja Moss laittavat ilmoituksen Internetin seurustelupalstalle, koska he lyövät vetoa Jenin kanssa, että naiset ihastuvat aina paskiaisiin. Royn ilmoitukseen vastataan ja hän päättää tavata naisensa Mossin ehdottamassa ravintolassa.
”The Red Door” - Roy ja Moss yrittävät peitellä niin kutsuttua punaista ovea, mutta Jen havaitsee sen. Jenin jäädessä yksin kellariin, hän päättää avata oven, jonka takaa hän löytää Richmond Avenalin, gootin, joka työskentelee siellä. Jakson aikana näytetään takaumia Richmondin romahtuksesta yhtiön halutuimmalta työpaikalta kellariin.
”The Haunting of Bill Crouse” - Jen ei tahdo tavata enää Bill Crousea ja pyytää Mossia valehtelemaan Crouselle. Moss kieltäytyy, koska hän on huono valehtelija. Jen saa hänet kuitenkin vakuuttuneeksi, että mikä tahansa vale kelpaa, joten Moss kertoo Jenin olevan kuollut. Roylla tulee ongelmia naisten kanssa, kun hän on korjaamassa tietokoneita yläkerrassa.
”Aunt Irma Visits” - Koko kellarikerros sekoaa, kun Jenillä on kuukautiset. Kumpikin nörteistä ja Richmond ovat kauhuissaan. Ongelmasta selvitään, kun nörtit ja Jen järjestävät tyttömäisen illan, jossa katsotaan Teräskukat.
Jaksot > Toinen tuotantokausi

”The Work Outing”
”Return of the Golden Child”
”Moss and the German”
”The Dinner Party”
”Smoke and Mirrors”
”Men Without Women (aka. The Joy of Sex)”
Jaksot > Kolmas tuotantokausi

”From Hell”
”Are We Not Men?”
”Tramps Like Us”
”Speech”
”Friendface”
”Calendar Geeks”
Jaksot > Neljäs tuotantokausi

”Jen the Fredo”
”The Final Countdown”
”Something Happened”
”Italian for Beginners”
”Bad Boys”
”Reynholm vs Reynholm”
Jaksot > Lisäjakso

”The Internet Is Coming” (27.9.2013)
Aiheesta muualla

The IT Crowd TV.com-tietokannassa (Arkistoitu – Internet Archive)
Channel 4:n virallinen The IT Crowd -sivusto
Triin Soomets

Triin Soomets Tallinnan HeadRead-kirjallisuusfestivaalilla 2014.
Triin Soomets (s. 1969 Tallinna) on virolainen runoilija. Hän opiskeli virolaista filologiaa Tarton yliopistossa ja valmistui vuonna 1994. Hän julkaisi ensimmäisen runokokoelmansa Sinine linn ("Sininen kaupunki") vuonna 1990. Soomets on liitetty viron uudelleenitsenäistymisen jälkeiseen yhteiskunnalliseen murrokseen ja senaikaiseen naisrunoilijoiden aaltoon.
Aistillista ja filosofista

Soometsin tyyliä on kuvattu monilla vastakohtapareilla: hänen runoutensa on sekä leikkisää että vakavaa, aistillista ja pohdiskelevaa. Runot puhuvat kehollisesta kokemuksesta, kivusta ja ahdistuksesta mutta pohtivat samalla olemassaoloa ja sen tarkoitusta filosofiseen ja täsmälliseen tapaan. Soometsin runoutta on sanottu kuvalliseksi – konkreettisillakin asioilla on siinä symbolinen merkitys.
Teokset

Soomets on julkaissut toistakymmentä runokokoelmaa ja kaksi lastenkirjaa sekä osallistunut useisiin antologioihin. Hänen runojaan on käännetty muun muassa englanniksi, arabiaksi, saksaksi, ranskaksi, hollanniksi ja unkariksi. Suomeksi häneltä on julkaistu kokoelma Olemisen ompelet (Suom. Varja Arola ja Anniina Ljokkoi, 2016) sekä runoja kolmessa antologiassa.
Teokset > Runokokoelmat

Sinine linn. Eesti Raamat,1990.
Randmes unejanu. Tartumaa, 1994.
Janu masinas. Tartumaa, 1994.
Pidurdusjälg. Tuum, 1994
Soon. Tuum, 2000.
Kaardipakk. Näo Kirik, 2001. (Asko Künnap, Jürgen Rooste, Karl Martin Sinijärv, Elo Viiding, Triin Soomets)
Toormaterjal. Verb, 2004.
Leping nr 2. Tuum, 2004.
Väljas. Tuum, 2006.
Kaardipakk Kaks. Näo Kirik, 2006. (Asko Künnap, Jürgen Rooste, Karl Martin Sinijärv, Elo Viiding, Triin Soomets)
Varjatud ained. Tuum, 2009.
Kogu tõde. Kaardipakk Kolm. Näo Kirik, 2011. (Kristiina Ehin, Maarja Kangro, Jan Kaus, Asko Künnap, Jürgen Rooste, Karl Martin Sinijärv, Elo Viiding, Triin Soomets)
Asjade omadused. Verb, 2013.
Hulgakesed. Verb, 2015.
Valitud omadused. Valitud luulet 1990–2015. Tuum, 2016.
Teokset > Antologiat

Kaamose kiuste. Verb, 2004.
Kolmteist eesti kirja. Kultuurileht, 2016.
Teokset > Lastenkirjat

Miks sul pole saba? Päike ja Pilv, 2012.
Unerong. Päike ja Pilv, 2013.
Teokset > Suomennetut runot

Runokokoelmat
Olemisen ompelet: runoja. Suom. Varja Arola ja Anniina Ljokkoi. Viisas elämä, 2016. ISBN 978-952-260-557-3.
Antologiat
8 + 8 : Eesti ja Soome luulet = suomalaista ja virolaista runoutta. NyNorden, 2013. 931425152. ISBN 9789949940936.
Talo meren ääressä: valikoima virolaista nykyrunoutta. Runoyhdistus Nihil Interit, 2011. ISBN 9789529886241
Ajattelen koko ajan rahaa. Kivikovaa virolaista nykyrunoutta. Johnny Kniga, 2006. 76866703. ISBN 9510317659.
Aiheesta muualla

Triin Soometsin suomennettuja runoja verkossa[vanhentunut linkki]
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat  Tšekki  Alankomaat
Kansas City Mavericks

| Kansas City Mavericks |
| --- | --- |

Perustettu:  2009
Entiset nimet:  Missouri Mavericks (2009–2017) Kansas City Mavericks (2017–) 
Kaupunki:   Independence, Missouri
Kotiareena:  Cable Dahmer Arena
– kapasiteetti:  5 800
Sarjataso:  ECHL
Värit:                     
Toimitusjohtaja:   Tad O'Had
Puheenjohtaja:   Mike Cukyne
Päävalmentaja:   Tad O'Had
Omistaja:   James Arkell  Lamar Hunt, Jr.
Yhteistyöseurat:   Seattle Kraken (NHL)  Coachella Valley Firebirds (AHL)
Infobox OKVirheellinen NIMI-arvo: 
Kansas City Mavericks on yhdysvaltalainen jääkiekkoseura, joka on kotoisin Independencestä Missourista. Se pelaa ECHL-liigaa. Kansas City Mavericks toimii NHL-seura Seattle Krakenin ja AHL-seura Coachella Valley Firebirdsin farmijoukkueina.
Joukkue kaudella 2024–2025

(Tilanne 14. maaliskuuta 2025)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 1 |  | Jack LaFontaine | L | 2025 | Mississauga, Ontario, Kanada |  |
| 33 |  | Victor Östman | L | 2026 | Danderyd, Ruotsi |  |
| 40 |  | Alex Aslanidis | L | 2025 | Moorestown, New Jersey, Yhdysvallat |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Charlie Wright | L | 2025 | Olds, Alberta, Kanada |  |
| 5 |  | Nate Knoepke | L | 2025 | Burnsville, Minnesota, Yhdysvallat |  |
| 6 |  | Justin MacPherson | L | 2025 | Richmond Hill, Ontario, Kanada |  |
| 7 |  | Josh Thrower | R | 2025 | Squamish, Brittiläinen Kolumbia, Kanada |  |
| 15 |  | Marcus Crawford (A) | R | 2025 | Ajax, Ontario, Kanada |  |
| 24 |  | Thomas Farrell | R | 2025 | Mettawa, Illinois, Yhdysvallat |  |
| 27 |  | Jake McLaughlin (A) | L | 2025 | Hinsdale, Illinois, Yhdysvallat |  |
| 77 |  | Jimmy Mazza | R | 2025 | Kings Park, New York, Yhdysvallat |  |
|   |  | Drake Burgin | R | Try-out | Winnipeg, Manitoba, Kanada |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 8 |  | Luke Loheit | R | OLH | 2025 | Minnetonka, Minnesota, Yhdysvallat |
| 9 |  | Cam Morrison | L | VLH | 2025 | Aurora, Ontario, Kanada |
| 11 |  | Landon McCallum | R | KH | 2025 | Delhi, Ontario, Kanada |
| 13 |  | David Cotton (C) | L | KH | 2025 | Parker, Texas, Yhdysvallat |
| 14 |  | Daniel Amesbury | R | H | 2025 | Maple Ridge, Brittiläinen Kolumbia, Kanada |
| 16 |  | Nathan Dunkley | L | KH | 2025 | Campbellford, Ontario, Kanada |
| 17 |  | Jackson Berezowski | R | OLH / KH | 2025 | Yorkton, Saskatchewan, Kanada |
| 18 |  | Damien Giroux | L | KH / VLH | 2025 | Hanmer, Ontario, Kanada |
| 19 |  | Nolan Sullivan | L | H | 2025 | Eden Prairie, Minnesota, Yhdysvallat |
| 21 |  | Mitchell Allard | L | VLH | Try-out | Shelby Township, Michigan, Yhdysvallat |
| 22 |  | Casey Carreau | R | H | 2025 | Acushnet, Massachusetts, Yhdysvallat |
| 23 |  | Zack Trott | L | VLH | 2025 | Honeywood, Ontario, Kanada |
| 25 |  | Chase Brand | L | KH | 2025 | Nevis, Minnesota, Yhdysvallat |
| 28 |  | Cade Borchardt (A) | R | H | 2025 | Burnsville, Minnesota, Yhdysvallat |
| 44 |  | Maksim Andrejev | L | KH | 2025 | Moskova, Venäjä |
|   |  | C.J. Hayes | R | H | Laina | Margate, Florida, Yhdysvallat |
Joukkue kaudella 2024–2025 > Valmennus & Joukkueenjohto

Päävalmentaja & Toimitusjohtaja: Tad O'Had
Apuvalmentaja: Riley Weselowski
Maalivahti- & Videovalmentaja: Rob Couturier
Fysiikkavalmentaja: Nick Potter
Luistelu- & Taitovalmentaja: Scott Herbster
Huoltopäällikkö: Bryan Collier
Puheenjohtaja: Mike Cukyne
Lähde: EliteProspects
Aiheesta muualla

Kansas City Mavericksin verkkosivut (englanniksi)
Utica Comets

| Utica Comets |
| --- | --- |

Historia:  Lowell Lock Monsters  1998-2006  Lowell Devils  2006-2010  Albany Devils  2010-2017  Binghamton Devils  2017-2021  Utica Comets  2021-
Perustettu:  2013
Kaupunki:   Utica, New York
Kotiareena:  Utica Memorial Auditorium
Sarja:  AHL
Konferenssi:  Itäinen
Divisioona:  Pohjoinen
Värit:                
Päävalmentaja:   Ryan Parent
Yhteistyöseurat:  New Jersey Devils (NHL) Adirondack Thunder (ECHL)
Infobox OKNimi-testi OK: 
Utica Comets on yhdysvaltalainen jääkiekkoseura Uticasta, New Yorkin osavaltiosta. Joukkue pelaa AHL-liigassa ja toimii NHL-joukkue New Jersey Devilsin farmijoukkueena. Joukkue pelaa kotiottelunsa 4 000-paikkaisessa Utica Memorial Auditoriumissa.
Uticassa pelasi kausina 2013-2021 samanniminen joukkue, mutta alkuperäinen joukkue oli NHL-joukkue Vancouver Canucksin farmijoukkue. Kun New Jersey Devilsin farmijoukkueen sopimus loppui Binghamtonissa, New Jersey Devils siirsi farmijoukkeensa Uticaan ja Vancouver Canucksin farmijoukkue siirtyi Abbotsfordiin Kanadaan ja siitä muodostui Abbotsford Canucks.